हलोविनको स्वागत गर्न फर्सि, बुख्याँचाहरू, मुर्कुटाहरू राख्न थालिएका छन्, घरघरमा, चोकचोकमा । उता दशैं आएकै बेलातिर यता हलोविन आउँछ । चाडपर्वका दिनहरू यता पनि शुरू भएका छन् । यता बस्ने नेपालीहरूलाई दुवैतर्फका चाडहरूले छोप्छन्, छपक्कै । उताबाट आएको पुस्ता उतैको पर्वमा अलि बढी अल्मलिन्छ । यता हुर्केको जन्मेको पुस्ता यतैका पर्वमा अलि रमाउन चाहन्छन् । यस राज्यमा २८ हजार ४ सय ७ एशियाली छन् । नेपाली र नेपाली-भाषी भूटानी गरी करिब २ हजार हुनुपर्छ । मार्च २३ मा स्टेट डिपार्टमेन्टले १२ सय ७७ नेपाली-भाषी भूटानीलाई यस राज्यमा पुनर्स्थापित गरेको तथ्यांक सार्वजनिक गरेको थियो । अहिले अरू थपिइसक्नु भएको छ । समयको कुरा हो ।
